jkorsvik/nowiki_second_scrape_merged huggingface dataset:
Billy Talent II

Billy Talent II er den tredje utgivelsen fra det kanadiske rockebandet Billy Talent og ble utgitt i 2006.


== Sporliste ==
«Devil in a Midnight Mass» – 2:52
«Red Flag» – 3:16
«This Suffering» – 3:56
«Worker Bees» – 3:44
«Pins & Needles» – 3:11
«Fallen Leaves» – 3:19
«Where Is the Line?» – 3:49
«Covered in Cowardice» – 4:12
«Surrender» – 4:06
«The Navy Song» – 4:31
«Perfect World» – 3:06
«Sympathy» – 3:18
«Burn the Evidence» – 3:40


== Eksterne lenker ==
(en) Billy Talent II på Discogs 
(en) Billy Talent II på MusicBrainz 
(en) Billy Talent II på Spotify 
(en) Billy Talent II på AllMusic
Theodor Abildgaard

Theodor Frederik Scheel Abildgaard (født 29. september 1826, død 22. desember 1884) var en norsk politisk aktivist. Han er kjent som en av lederne i Thranebevegelsen, som var den første norske arbeiderbevegelsen.
Abildgaard kom med i Thranebevegelsen som student og ble snart en av de ledende ved siden av Marcus Thrane. Han representerte Kristiania Arbeiderforening på sentralmøtet i august 1850, hvor han fremla forslag om en ny grunnlov. Abildgård var reformist, ikke idealistisk sosialist som Thrane, og var vesentlig stortingspolitisk interessert. 
Da Thrane etter februarrevolusjonens nederlag hadde tapt troen på de revolusjonære muligheter i Norge, overlot Thrane fra januar 1851 Abildgaard redaksjonen av bevegelsens organ Arbeider-Foreningernes Blad. Ved Abildgaards søndagsskole i 1851 var blant annet Henrik Ibsen en tid lærer. Imidlertid blev Abildgaard etter det nye sentralmøtet («Lilletinget») i juli 1851 sammen med Thrane med flere arrestert for å ha lagt revolusjonære planer. 
Hans rivninger med Thrane førte til brudd i fengslet og Abildgaards utgivelse av en rivaliserende avis. Abildgaard ble av den ekstraordinære kommisjon for arbeidersaken i april 1854 dømt til tre års straffarbeide, en straff Høyesterett i 1854 øket til fire år. Etter fengselsoppholdet bodde han i Oslo, men holdt seg utenfor politikk. En tid var han kasserer ved fattigvesenet, men var syk i flere år.


== Referanser ==
Hapoel Tel Aviv B.C.

Hapoel Tel Aviv (הפועל תל אביב) er en israelsk supporter-eid basketballklubb lokalisert i Tel Aviv i Israel. Klubben er i øyeblikket i fjerde divisjon etter å ha rykket opp i 2008, men er allerede klar for 3. divisjon neste sesong. Navnet kommer fra navnet på gaten arenaen til Hapoel Tel-aviv basket ligger i; Rehov Ussishkin. 


== Historie ==
Hapoel Ussishkin ble opprettet i 2007 av supporterne til Hapoel Tel Aviv B.C. etter at klubben ble sendt ned til 3. divisjon etter økonomisk rot og dårlig ledelse.


=== 2007-2008-sesongen ===
Med over 300 000 shekel i budsjett vant klubben alle sine 22 kamper i femte divisjon. Klubben vant også 5 divisjons Union Cup, også den uten å tape en eneste kamp.


== Eierskap ==
Klubben er idag eid av over 700 supportere som hver betaler minst 300 shekel hver i året og dermed har en (men aldri mer) stemme ved valgene i kluben. Det er valg for styret i klubben hvert andre år, og det første valget i 2007 hadde 335 stemmer.


== Supportere ==
Tilskuertallet var i gjennomsnitt 300 den første sesongen, med en topp på fullsatt 1200 i den siste kampen mot Hapoel Gan-Shmuel.


== Titler ==
Israeli Non-league 5th Division: 1 (Dan District Championship in 2008)
Israeli 5th Division Union Cup: 1 in 2008


== Eksterne lenker ==
Official Site
Hapoel Tel Aviv Supporters Organization
Hapoel Tel Aviv Social Community Project
Krattalant

Krattalant (Inula salicina) er en plante som fortrinnsvis vokser på artsrike og kalkrike strandenger. I Norge er planten vanligst på det sørlige Østlandet omkring Oslofjorden.


== Referanser ==


== Eksterne lenker ==
(en) Krattalant i Encyclopedia of Life 
(en) Krattalant i Global Biodiversity Information Facility 
(no) Krattalant hos Artsdatabanken 
(en) Krattalant hos ITIS 
(en) Krattalant hos NCBI 
(en) Krattalant hos The International Plant Names Index 
(en) Krattalant hos Tropicos 
(en) Kategori:Inula salicina – bilder, video eller lyd på Wikimedia Commons 
(en) Inula salicina – galleri av bilder, video eller lyd på Wikimedia Commons 
Pentanema salicinum – detaljert informasjon på Wikispecies
Live at Vega

Live at Vega er et dobbelt konsertalbum utgitt den 6. mars 2006 av Kaizers Orchestra med opptak fra en konsert gruppen hadde i Vega i København den 6. oktober 2005. Denne konserten ble også filmet og utgitt på DVD som Viva la Vega.


== Sporliste ==
Disk 1

«KGB»
«Delikatessen»
«Knekker deg til sist»
«Hevnervals»
«Container»
«Señor Flamingos adieu»
«Blitzregn baby»
«Bøn fra helvete»
«Mann mot mann»
«Kontroll på kontinentet»
«Christiania»
«På ditt skift»
«Dr. Mowinckel»
«Di grind»
«Dieter Meyers Inst.»Disk 2

«Evig pint»
«Ompa til du dør»
«Maestro»
«Mr. Kaizer, hans Constanze og meg»
«Sigøynerblod»
«Bak et halleluja»
«Resistansen»
«170»
«Die polizei»


== Medvirkende ==


=== Kaizers Orchestra ===
Janove Ottesen - sang, gitar, oljetønner, produsent
Geir Zahl - gitarer, oljetønner, kor
Terje Winterstø Røthing - gitarer, oljetønner, kor
Øyvind Storesund - kontrabass, kor
Helge Risa - pumpeorgel, piano, trekkspill
Rune Solheim - trommer, perkusjon, askebeger


=== Øvrige ===
Johan Berntsen - F.O.H.
Nils Foss - lys
Tor Sørnes - backline
Stig Kamonen - monitor
Steinar Espeland - merchandise
Bjarke Mønsted - turnéleder (Utland)
Spilling Johanssen - turnéleder (Norge)


== Eksterne lenker ==
(en) Live at Vega på Discogs 
(en) Live at Vega på MusicBrainz 
Live at Vega
Rollmops

Rollmops er en tysk silderett som opprinnelig skal stamme fra Berlin.
Rollmops tilberedes av sildefileter som har ligget i en lake av eddik og salt i 35 dager. På hver ferdig marinert filet er lagt en blanding av hakka sylteagurk og løk; fileten er deretter rulla omkring fyllet og holdt sammen med et par tannpirkere eller cocktailpinner av tre. I fyllet kan alternativt inngå kapers, sennep, kålsalat eller sauerkraut. Det finnes også stekte og røkte varianter, der filetene er stekt eller røkt før innlegging.
Rollmops spises normalt ikke med bestikk, og den rulles under ingen omstendighet ut. Rollmops er en viktig bestanddel i det som på tysk kalles «Katerfrühstück», og som på norsk heter å «reparere» etter stort alkoholkonsum kvelden før. Rollmops kalles også spøkefullt for «german sushi».
Navnet oppsto i biedermeiertida i første halvdel av 1800-tallet, da de sammenrulla sildefiletene ble assosiert med hunderasen mops, som da var på moten.
Persepolis (tegneserie)

Persepolis er en selvbiografisk tegneserie av iranske Marjane Satrapi. Den ble gitt ut i fire deler i Frankrike, og to deler på engelsk. I Norge har alle fire delene blitt gitt i en bok av No Comprendo Press. Tittelen kommer fra navnet på den gamle persiske byen Persepolis.Tegneserien handler om Satrapis liv. Den starter da sjahen blir styrtet i 1979, og forteller videre om hvordan det var å bo i Teheran under Irak-Iran-krigen, til hun som fjortenåring flyktet til Wien og måtte leve der uten foreldrene sine. Hun flytter etterhvert tilbake til Iran, hvor hun gifter seg, skiller seg og flytter til Paris.
Den andre delen vant prisen for beste scenario under Angoulême Internasjonale Tegneseriefestival.
I 2007 kom en tegnefilm basert på tegneserien. Den hadde premiere på filmfestivalen i Cannes, til stor kritikk fra de iranske styresmaktene.


== Referanser ==
Kasseler

Artikkelen behandler kjøttretten kasseler; kasseler betegner ellers en person fra Kassel. Se også Kasselerbrød.
Kasseler eller kassler er syrna og lettrøkt svinekjøtt, framstilt av ribbestykke (Kasseler Rippenspeer), koteletter (Kasseler Kotelett, Kasseler Lachsfleisch), nakke (Kasseler Kamm), skulder (Kasseler Blatt) eller bukstykke.
Det er uklart hvor navnet kommer fra. Det blir ofte sagt at navnet kommer fra en slaktermester ved navn Cassel, som virket i Berlin på slutten av 1800-tallet. Lister over byens innbyggere viser imidlertid at det på 1800-tallet ikke bodde noen som het Cassel eller Kassel i Berlin. På samme måte er det heller ikke mulig å bevise at navnet har sin opprinnelse fra den tyske byen Kassel.Kassler kan serveres stekt, kokt eller ovnsbakt, og kål er vanlig tilbehør. 


== Referanser ==
Ole Andreas Lindeman

Ole Andreas Lindeman (født 17. januar 1769 i Øye i Surnadal, død 26. februar 1857 i Trondhjem) var en norsk organist og musikkpedagog.


== Liv og virke ==


=== Bakgrunn ===
Etter examen artium ved katedralskolen havnet Lindeman i København, hvor han studerte jus. Etter hvert skulle det vise seg at musikken tok gradvis mer tid, og han avbrøt studiet i 1799. Ole Andreas ble elev av kapellmester Israel Gottlieb Wernicke og opptrådte på konserter med klaver eller fiolin. 


=== Karriere ===
Etter en anmodning fra biskop Johan Christian Schønheyder flyttet Lindeman til Trondhjem for å bli organist i Vår Frue kirke.
Ole Andreas Lindeman ble den dominerende musikkpedagog i Trondhjem – «privilegert stadsmusicus» – gjennom et halvt århundre. Han var også sang- og musikklærer ved Trondhjems Borgerlige Realskole. I 1835 utga han med offentlig støtte den aller første norske koralbok, som ble distribuert til alle kirker i Norge som hadde orgel.
Lindeman ble gift med Anne Severine Hickmann i 1802, og tilsammen fikk de fem sønner. Av disse ble hele tre organister, mens én ble prest og en annen lege. Den eldste sønnen, Frederik Christian, etterfulgte faren i Vår Frue kirke, Just Riddervold ble organist i Domkirken og Ludvig Mathias reiste til Vår Frelsers kirke i Oslo. Sistnevnte var far til musikkpedagog Peter B. Lindeman, som ledet Musikkonservatoriet i Oslo i mange år, og organist Kristian T. M. Lindeman som overtok som organist etter sin onkel i Domkirken.
Ole Andreas Lindeman døde 88 år gammel, og var i hele sin tid som organist knyttet til Vår Frue kirke i Trondheim.


== Referanser ==


== Kilder ==
Ole Andreas Lindeman i Norsk biografisk leksikon
Rune Solheim

Rune Solheim (født 17. mars 1976) er en norsk musiker og trommeslager. Han er trommeslageren i Kaizers Orchestra. Han kommer fra Husnes i Kvinnherad i Hordaland og går under navnet Rune Mink Kaizer i Kaizers Orchestra.


== Diskografi ==


=== Kaizers Orchestra ===
AlbumOmpa til du dør (2001)
Evig pint (2003)
Maestro (2005)
Live at Vega (2006)
Maskineri (2008)
250 Prosent (2008)
Våre demoner (2009)
Violeta Violeta Volume I (2011)
Violeta Violeta Volume II (2011)
Live i Oslo Spektrum (2011)
Violeta Violeta Volume III (2012)Singler/EP-erKaizers Orchestra EP (2000)
Død manns tango (2002)
Mann mot mann (2002)
Kontroll på Kontinentet (2002)
Mann mot mann (2002)
Di grind (2003)
Evig pint (2003)
The Gypsy Finale (2004)
Maestro EP (2005)
Knekker deg til sist (2005)
Maestro (2005)
Christiania (2005)
Blitzregn baby (2006)
Enden av november (2007)
9mm (2008)
Apokalyps meg/Du og meg Lou, og din fru (2008)
Die polizei (2009)
Prosessen (2009)
Philemon Arthur & the Drug (2010)
Hjerteknuser (2010)
En for orgelet, en for meg (2011)
En for orgelet, en for meg EP (2011)
Tusen dråper regn (2011)
Drøm videre Violeta (2011)
Diamant til kull (2011)
Aldri vodka Violeta (2012)
Siste dans (2012)
Stjerner i posisjon/Cecilia I. Velur (2013)


=== Gnom ===
Mys (1998)


=== Kloster ===
Big Fish (2007)


=== Starling ===
Mellowcold EP (2001)


=== Leif and the Future ===
Songs of Youth (2011)


=== Deltar på ===
Frelsesarmeen: Stolpesko (2002)
Visions Magazine: All Areas Volume 43 (2003)
United: United – Musikken fra filmen (2003)
Visions Magazine: All Areas Volume 66 (2005)
The Goo Men: Three Thumbs Up! (2010)
Tyrilistiftelsen: Hjertestups – Tyrilistiftelsen 30 år (2010)
Martin & Henrik Enger Holm: Høyr kor englar syng (2011)
Thorbjørn Egner-hyllest: Vi har den ære – en hyllest til Thorbjørn Egner (2012)
Leif: Scandinavian Melancholy (2018)


== Eksterne lenker ==
(en) Rune Solheim på Internet Movie Database 
(en) Rune Solheim på Discogs 
(no) Kaizers.no Nyhet fra 2. mars 2008.
(no) Kaizers.no Om bandet.
Helge Risa

Helge Risa (født 15. juni 1975) er et av medlemmene i Kaizers Orchestra. Han spiller pumpeorgel, trekkspill og andre tangentinstrumenter samt oljetønne.
I Kaizers Orchestra var han også kjent som Helge Omen Kaizer eller Mr. 250%. Både på enkelte opptredener, konsertscener og flere av bandets albumbilder brukte Risa ofte en gassmaske. Gassmasken(e) ble kjøpt på en bruktbutikk i Stavanger for 40,- kr stykk. Under innspillingen av deres fjerde album, Maskineri beskrev han opplevelsen av masken slik: «The Mask, it just came to me. And I took it, and we were friends».


== Bakgrunn ==
Risa er oppvokst ved Flesland utenfor Bergen og bosatte seg senere i Stavanger. Han var nest yngst av fire søsken, faren var lærer og moren var husmor og musikklærer. Han spilte klassisk piano fra 5-årsalderen, deltok i Ungdommens pianomester som 10-åring og gikk på musikklinje på Langhaugen videregående skole. Han er utdannet lærer fra lærerhøgskolen på Landås.


== Karriere ==
Risa har vært organist i Gnom og Kaizers Orchestra. I begynnelsen av karrièren med Kaizers Orchestra jobbet han som lærer og var klasseforstander på Nylund skole i Stavanger. Senere ble han rockestjerne på heltid. I dokumentaren «Den tilfeldige rockestjernen» som Leiv Igor Devold laget om Kaizers Orchestra var Risa hovedpersonen. Dokumentaren fikk 1 145 000 kroner i støtte og hadde et totalbudsjett på 2 775 000 kroner.Etter at Kaizers Orchestra tok pause på ubestemt tid jobbet han først som gravemaskinfører og i 2014 var han blitt tømrer i Anders Gilje AS og spilte for to barnekor i Gausel kirke.


== Diskografi ==


=== Kaizers Orchestra ===
AlbumOmpa til du dør (2001)
Evig pint (2003)
Maestro (2005)
Live at Vega (2006)
Maskineri (2008)
250 Prosent (2008)
Våre demoner (2009)
Violeta Violeta Volume I (2011)
Violeta Violeta Volume II (2011)
Live i Oslo Spektrum (2011)
Violeta Violeta Volume III (2012)Singler/EP-erKaizers Orchestra EP (2000)
Død manns tango (2002)
Mann mot mann (2002)
Kontroll på Kontinentet (2002)
Mann mot mann (2002)
Di grind (2003)
Evig pint (2003)
The Gypsy Finale (2004)
Maestro EP (2005)
Knekker deg til sist (2005)
Maestro (2005)
Christiania (2005)
Blitzregn baby (2006)
Enden av november (2007)
9mm (2008)
Apokalyps meg/Du og meg Lou, og din fru (2008)
Die polizei (2009)
Prosessen (2009)
Philemon Arthur & the Dung (2010)
Hjerteknuser (2010)
En for orgelet, en for meg (2011)
En for orgelet, en for meg EP (2011)
Tusen dråper regn (2011)
Drøm videre Violeta (2011)
Diamant til kull (2011)
Aldri vodka Violeta (2012)
Siste dans (2012)
Stjerner i posisjon/Cecilia I. Velur (2013)


=== Gnom ===
Mys (1998)


=== Deltar på ===
Frelsesarmeen: Stolpesko (2002)
Visions Magazine: All Areas Volume 43 (2003)
United: United – Musikken fra filmen (2003)
Visions Magazine: All Areas Volume 66 (2005)
Tyrilistiftelsen: Hjertestups – Tyrilistiftelsen 30 år (2010)
Thorbjørn Egner-hyllest: Vi har den ære – en hyllest til Thorbjørn Egner (2012)


== Referanser ==


== Eksterne lenker ==
(en) Helge Risa på Internet Movie Database 
(en) Helge Risa på Discogs
Hopfenspargel

Hopfenspargel (humleasparges) eller Hopfensprossen (humlestenger) er en tysk gastronomisk spesialitet.
Humlestenger er de unge skuddene av humleplanten, og høstes fra midten av mars til begynnelsen av april. For å hjelpe humlen til kraftigere vekst, ble de fleste skuddene fjerna tidlig på våren, mens tre hovedskudd ble stående igjen for å drives fram til blomstring og modning for ølbrygging.
Med den tiltakende masseproduksjonen av humle i plantasjer forsvant den tradisjonelle bruken av humleskudd i matlaging. I seinere år har noen produsenter relansert humleskudd som en sjelden spesialitet.
Humleskuddene tilberedes som asparges – kokes i salta vann og serveres med smelta smør, salt og pepper.


== Eksterne lenker ==
Hopfenspargel
Bakka kirke

Bakka kirke (Bakka kyrkje) ligger i bygda Bakka i Nærøyfjorden i Aurland kommune. Kirken ble vigslet 11. mai 1859 og er oppført etter tegninger av Christian H. Grosch.
Bakka kirke var den første kirken Grosch tegnet i Bjørgvin bispedømme. 
Kirken er den første som ble reist på stedet og man valgte å plassere den der ettersom det var midt i kirkesognet. Før kirken ble bygd hørte folk i området til Undredal stavkirke i Undredal ved Aurlandsfjorden. 
Kirken er liten og hvitmalt og har et stort vindu på hver langside i skipet. Den har 200 sitteplasser. Mot vest er et lite galleri.
Altertavlen er fra 1907, viser Jesus i Getsemane og er malt av Nils Bergslien. Rammen er skåret av Magnus Dagestad. Før altertavlen kom på plass i kirken hadde man et enkelt trekors ved alteret. Prekestolen er fra samme år som kirken ble innviet i 1859 og døpefonten kom til i 1936. Den er i tre med tilhørende dåpsfat og dåpsmugge i kobber.
Orgelet ble innviet i 1999 og er bygget av Nils Arne Venheim. Orgelet førte til strid om plasseringen i kirkerommet ettersom Riksantikvaren ikke ga tillatelse til de nødvendige ombygginger av galleriet for at  orgelet skulle få plass. Orgelet ble derfor satt i koret.


== Litteratur ==
Anne Marta Hoff: Bakka kyrkje i «Norges kirker»
Aaraas, Margrethe Henden; Djupedal, Torkjell; Vengen, Sigurd; Førsund, Finn Borgen (2000). På kyrkjeferd i Sogn og Fjordane 2: Sogn. Førde: Flora. s. 169–171. ISBN 82-91722-14-5. CS1-vedlikehold: Flere navn: forfatterliste (link)
Rasmussen, Alf Henry (1993). «Bakka kyrkje». Våre kirker. Norsk kirkeleksikon. Kirkenær: Vanebo forlag. s. 336. ISBN 82-75-27022-7. 


== Eksterne lenker ==
Bakka kirke hos Fylkesarkivet i Sogn og Fjordane
(no) «Bakka kirke». Kirkesøk. Den norske kirke. 
«Bakka kirke». Kulturminnesøk. Riksantikvaren – Direktoratet for kulturminneforvaltning.
Gol Transportes Aéreos

Gol Transportes Aéreos (IATA-kode: G3) er et flyselskap fra Brasil som drives etter en lavprismodell. Hovedkontoret ligger i São Paulo. Selskapet opererer flygninger til en rekke destinasjoner i Brasil samt internasjonale flygninger til flere større byer Sør-Amerika. Det inngår i det familieeide konsernet Grupo Áurea, som også eier en rekke buss-selskaper. Selskapet her en flåte på om lag 65 Boeing 737-fly.
Selskapet ble etablert i 2000 og startet flygninger den 15. januar 2001. I 2004 ble Gol børsnotert på børsen i São Paulo og New York. I slutten av mars 2007 offentliggjorde selskapet at de hadde kjøpt konkurrenten Varig.


== Eksterne lenker ==
Offisielt nettsted 
(en) Gol Transportes Aéreos – kategori av bilder, video eller lyd på Commons 
(en) Gol Transportes Aéreos – galleri av bilder, video eller lyd på Commons 
Gol, kommentarer fra passasjerer
Blod, Snått & Juling

Blod, Snått & Juling var et norsk amatørband fra Bryne som utviklet seg til å bli det kjente bandet  Kaizers Orchestra.


== Ungdomsband ==
Blod, Snått & Juling hadde sin begynnelse rundt 1990 da det ble startet av to barndomskamerater i midten av tenårene, Janove Ottesen og Geir Zahl. Bandet var mer å betrakte som et øvingslokale hvor to tenåringer og to gitarer kjempet med akkordene.
Janove og Geir gjorde mange opptak på kassettspilleren med rare tekster på norsk, og etterhvert en del snodige låter. Etter en lengre pause da Geir var ett år i USA, gjorde Blod, Snått & Juling sin første studioinnspilling i 1994 med sangen Ein glad tunnel. Deretter ble ni sanger spilt inn på to dager, hvor Janove og Geir sto for alle instrumentene. Resultatet ble ganske skeivt, delvis fordi sangene var rare, og delvis fordi de to guttene ikke hadde erfaring med innspilling, og dermed ikke forstod at opptakene kunne gjøres på nytt. Hele opplaget på 50 kassetter ble solgt ut med sanger som Livredde, Märtha Louise og På pøbben.


== Mer erfaring ==
Etter at Janove hadde oppholdt seg et år i Frankrike i 1994–1995 var det nytt prosjekt på gang, denne gang mer seriøst. Seks sanger ble innspilt i skikkelig studio på Sandnes, tre av dem med fullt band (Frode Efteland på trommer og Terje Winterstø Røthing på elektrisk gitar). 
Nok en gang ble det gitt ut en kassett. Tittelen var Sympatiske fisk og opplaget 100 eksemplarer. Sangene het blant annet Kadavers, Månemann og Ut av kroppen opplevelse, og fikk hederlig omtale i Jærbladet. Janove og Geir gjorde også sporadiske konsertopptredener på denne tiden.


== Nedtur ==
Høsten 1995 flyttet Janove og Geir til Bergen for å studere. Mange nye sanger ble lagd, fremdeles med norske tekster, nå mer preget av popmusikk og med koringer. Sommeren 1996 ble det gjort enda en innspilling med tanke på kassettmarkedet. Seks nye sanger med fullt band (Frode og Terje, pluss Gaute Tengsareid på bass).
Denne innspillingen ble en nedtur. Blod, Snått & Juling var ikke fornøyde og opptakene ble aldri offentliggjort. Høsten 1996 forsvant Janove inn i militæret, der han på Evenes flystasjon utenfor Harstad, holdt vakt, spilte gitar og la seg klokka ni om kvelden. Geir ble igjen i Bergen. Blod, Snått & Juling ble lagt på is.
Høsten 1997 flyttet Janove til Bergen igjen, og begynte på en musikklærerutdanning på Høyskolen på Landås. Etter å ha plukket opp et par tips om overgangakkorder og lignende på skolen ble han plutselig veldig kreativ. Dette resulterte i flere sanger. Kaizers Orchestra var forestående.


== Diskografi ==
Ein glad tunnel (1994)
Sympatiske fisk (1995)
Mutzbraten

Mutzbraten er en kulinarisk spesialitet fra Thüringen i Tyskland.
Mutzbraten framstilles av benfritt svinekjøtt av bog, nakke eller kam, som er krydra med salt, pepper og merian og marinert. Kjøttet grilles i spesielle «Mutzbratenständen» som fyres med bjørkeved. Som tilbehør brukes mest surkål.
Særlig utbredt er Mutzbraten i Schmölln og Altenburg i Øst-Thüringen. I dialekten i Altenburg betyr «Mutz» et dyr uten hale – i dette tilfellet gris. I enkelte andre dialekter er «Mutz» et fabelvesen.


== Eksterne lenker ==
Oppskrifter for Mutzbraten (Tysk)
Mutzmuseum (Tysk)
Moaning Lisa

«Moaning Lisa» var den sjette halvtimeslange sesongen av TV-serien Simpsons som ble vist på TV. Den ble opprinnelig vist i USA for første gang den 11. februar 1990.
Episoden handler om Lisas depresjon og hennes forsøk på å stenge den inne ved å spille saksofon.


== Handling ==
Lisa våkner en morgen med et akutt tilfelle av blues. Læreren hennes oppdager tristheten hennes og sender med henne en lapp hjem til foreldrene. Homer og Bart bruker imidlertid tiden på å spille et videospill. Bart har 48 seire på rad, og bruker bare én runde på å slå hodet av Homers bokser på skjermen. Mens Homers bokser ligger nede for telling gir Marge ham lappen fra Lisas lærer. Ingen ting foreldrene sier kan gjøre Lisa gladere.
Lisa sniker seg ut av rommet sitt da hun hører musikk fra det fjerne. Hun følger etter lyden, og finner en sjelfull saksofonspiller, Bleeding Gums Murphy, som spiller blues. Murphy lærer Lisa hvordan hun skal uttrykke følelsene sine igjennom saksofonen.
Senere, da Marge kjører Lisa til skolen, forteller Marge henne at hun skal smile uansett hvordan hun føler seg innvendig. Marge ser at Lisa skjuler sine ekte følelser og at klassekameratene hennes utnytter henne, så hun sier at det kanskje er best å være seg selv, og da blir Lisa gladere igjen.
I mellomtiden får Homer leksjoner fra en lokal videospillmester slik at han kan få omkamp mot sønnen. Akkurat i det han er i ferd med å vinne, plugger Marge ut TV-en for å fortelle at Lisa har det bra igjen. Bart griper muligheten til å beholde sin ubeseirede status som boksechampion, og forteller glisende at han har trukket seg tilbake fra bokseringen. Senere besøker familien Simpson en jazzklubb for å høre Bleeding Gums Murphy synge en sang som er skrevet av Lisa.